כתובת בקבוק תל סיראן

כתובת בקבוק תל סיראן היא כתובת עמונית החרותה על בקבוק ארד (ברונזה) באורך כ־10 ס"מ, שהתגלה בחפירה שנערכה בתל סיראן שליד אוניברסיטת ירדן. על פי ניתוח הכתובת היא מתוארכת לשנת 600 לפני הספירה. הכתובת מוצגת כיום במוזיאון לארכאולוגיה של ירדן. הכתובת כוללת שמונה שורות, כולן ברורות וקריאות לחלוטין.

הכתובת 
הכתובת ידועה בסימון KAI 308.

תעתיק הכתובת, על פי שמואל אחיטוב:

פירוש 
מעבד(י) - כלומר עבודותיו, פעולותיו של (ראו ).
הצלאל - שם תאופורי הדומה לשם הצִליהו.
מן הכתובת ניתן ללמוד על שלושה מבני שושלת מלכי בני-עמון: עמינדב, בן הצִלאל, בן עמינדב.
אתחר ואשחת - כנראה שתי מילים הקשורות לאגירת מים: "אתחר" היא כנראה מתקן מים, ו"אשוח" היא בריכה. ראו "אשוח" בכתובת מישע המואבית ואף במגילת הנחושת.
את רשימת המעשים של עמנדב המלך ניתן להשוות לדברי קהלת: "הִגְדַּלְתִּי מַעֲשָׂי בָּנִיתִי לִי בָּתִּים נָטַעְתִּי לִי כְּרָמִים עָשִׂיתִי לִי גַּנּוֹת וּפַרְדֵּסִים וְנָטַעְתִּי בָהֶם עֵץ כָּל פֶּרִי עָשִׂיתִי לִי בְּרֵכוֹת מָיִם" ().
פירוש שלוש השורות האחרונות: יגיל וישמח בימים רבים ושנים רחוקות. הזוג "יגיל / ישמח" מופיע רבות במקרא ובשירת אוגרית; את המשפט"יומת רבם ושנת רחקת" ניתן להשוות ל: "לימים רבים ולעתים רחוקות", וכן לצירוף המצוי באכדית šanātim rūqātim (שנות (שנים) רחוקות).

ראו גם 

 כתובות עמוניות
 רשימת כתובות כנעניות וארמיות

לקריאה נוספת

הערות שוליים 

בקבוק תל סיראן
ממצאים ארכאולוגיים ממתכת
כתובות ארכאולוגיות בעלות זיקה למקרא
המאה ה-6 לפנה"ס
כתובות KAI
עמאן
ירדן: עתיקות